Source: https://www.riigiteataja.ee/akt/13247441
Timestamp: 2019-07-19 21:13:35+00:00
Document Index: 2589241

Matched Legal Cases: ['§ 1', '§ 2', '§ 3', '§ 4', '§ 1', '§ 2', '§ 3', '§ 4', 'kohus ']

Euroopa Liidu lepingu artiklil K.3 põhineva Euroopa Politseiameti konventsiooniga (Europoli konventsioon) ning selle protokollidega ühinemise seadus – Riigi Teataja
Süstemaatiline liigitus: HALDUSÕIGUS → Sisejulgeolek ja avalik kord → Välislepingud
Euroopa Liidu lepingu artiklil K.3 põhineva Euroopa Politseiameti konventsiooniga (Europoli konventsioon) ning selle protokollidega ühinemise seadus
Euroopa Liidu lepingu artiklil K.3 põhineva Euroopa Politseiameti konventsiooniga (Europoli konventsioon) ning selle protokollidega ühinemise seadus - sisukord
§ 1 Konventsiooniga ja selle protokollidega ühinemine
§ 2 Siseriikliku üksuse määramine
§ 3 Siseriikliku järelevalveasutuse määramine
§ 4 Deklaratsiooni tegemine
RT II 2005, 6, 15
jõustumine 04.03.2005
§ 1. Konventsiooniga ja selle protokollidega ühinemine
Ühineda juurdelisatud:
1) Euroopa Liidu lepingu artiklil K.3 põhineva Euroopa Politseiameti konventsiooniga (Europoli konventsioon), mis on koostatud 1995. aasta 26. juulil Brüsselis;
2) Euroopa Liidu lepingu artiklil K.3 põhineva ja Euroopa Politseiameti (Europol) konventsiooni Euroopa Ühenduste Kohtu eelotsuste abil tõlgendamise protokolliga, mis on koostatud 1996. aasta 24. juulil Brüsselis;
3) Euroopa Liidu lepingu artiklil K.3 ja Europoli konventsiooni artikli 41 lõikel 3 põhineva Europoli, selle organite liikmete ning Europoli asedirektorite ja töötajate eesõiguste ja puutumatuse protokolliga, mis on koostatud 1997. aasta 19. juunil Brüsselis;
4) Euroopa Politseiameti konventsiooni (Europoli konventsioon) artikli 43 lõikel 1 põhineva selle konventsiooni artikli 2 ja lisa muutmisprotokolliga, mis on koostatud 2000. aasta 30. novembril Brüsselis;
5) Euroopa Politseiameti konventsiooni (Europoli konventsioon) ja Europoli, selle organite liikmete ning Europoli asedirektorite ja töötajate eesõiguste ja puutumatuse protokolli muutmisprotokolliga, mis on koostatud 2002. aasta 28. novembril Luxembourgis;
6) Euroopa Politseiameti konventsiooni (Europoli konventsioon) artikli 43 lõikel 1 põhineva selle konventsiooni muutmisprotokolliga, mis on koostatud 2003. aasta 27. novembril Brüsselis.
§ 2. Siseriikliku üksuse määramine
Europoli konventsiooni artikli 4 lõike 1 kohaselt määratakse siseriiklikuks üksuseks Politsei- ja Piirivalveamet.
§ 3. Siseriikliku järelevalveasutuse määramine
Europoli konventsiooni artikli 23 lõike 1 kohaselt määratakse siseriiklikuks järelevalveasutuseks Andmekaitse Inspektsioon.
§ 4. Deklaratsiooni tegemine
Vastavalt Euroopa Liidu lepingu artiklil K.3 põhineva ja Euroopa Politseiameti (Europol) konventsiooni Euroopa Ühenduste Kohtu eelotsuste abil tõlgendamise protokolli artikli 2 lõikele 1 ja lõike 2 punktile b deklareerib Eesti Vabariik, et Eesti kohus võib taotleda pooleliolevas asjas Euroopa Ühenduste Kohtu eelotsust konventsiooni tõlgendamise kohta, kui Eesti kohtu arvates on tõlgendamise küsimus vaja lahendada otsuse tegemiseks.